દિલ્હી યુનિવર્સિટીને વડાપ્રધાનની ડિગ્રીની માહિતી આપવાનો આદેશ આપનાર માહિતીઅધિકારીની બદલી થઈ જાય, ચૂંટણીમાં મત માટે સોશિયલ મીડિયાનો ભરપૂર ઉપયોગ કરનાર સરકાર કોઈ સૈનિકો પોતાની સ્થિતિ વિશે સોશિયલ મીડિયાનો સાચો ઉપયોગ કરે ત્યારે તેની સામે શિસ્તની તલવાર ઉગામવાની ચેતવણી અપાય છતાં સંસદની કેન્ટીનમાં માત્ર પાંચ રૂપિયામાં પૌષ્ટિક ભોજન આરોગનારા આપણા ચૂંટાયેલા પ્રતિનિધિ બોલે નહીં, ખાદી આયોગનાં કેલેન્ડર, ડાયરીમાં ગાંધીજીની જગ્યાએ વડાપ્રધાનની તસવીર તેમની મંજૂરી વિના છપાય અને આયોગના કર્મચારીઓને નારાજગી પ્રગટ કરવી પડે.